La data de 09 martie a.c., polițiștii din cadrul Postului de Poliție Oituz au depistat în trafic, un bărbat de 31 de ani, în timp ce conducea un ATV în localitate neavând montate plăcuțe cu numere de înmatriculare/înregistrare.
Din verificările efectuate în baza de date a reieșit că, ATV-ul nu este înmatriculat, iar bărbatul nu deține permis de conducere pentru nicio categorie de vehicule.
Totodată, cel în cauză a fost testat cu aparatul etilometru rezultând o concentrație de 0,78 mg/l alcool pur în aerul expirat, ulterior acesta fiind transportat la spital unde i-au fost prelevate mostre biologice de sânge în vederea stabilirii alcoolemiei.
Polițiștii au întocmit un dosar penal, în care se efectuează cercetări sub aspectul săvârşirii infracţiunilor de punerea în circulație sau conducerea pe drumurile publice a unui vehicul neînmatriculat, fără permis de conducere și sub influența alcoolului.
Sursa: IPJ Bacău